ເກົາຫຼີເໜືອ ເຕືອນວ່າ ຕົນພ້ອມແລ້ວ ທີ່ຈະນຳໃຊ້ ອາວຸດ ນິວເຄລຍ ຕໍ່ສະຫະລັດ 
ເກົາຫຼີເໜືອ ມັກມີການນຳໃຊ້ ການຂົ່ມຂູ່ເລື້ອຍໆ ເພື່ອໃຫ້ມີການຜ່ອນຜັນ ທາງດ້ານການເມືອງ ຈາກເກົາຫຼີໃຕ້ ແລະສະຫະລັດ ສອງປະເທດ ຄູ່ປໍລະປັກທີ່ສຳຄັນ.
ເກົາຫຼີເໜືອ ໄດ້ກ່າວໃນວັນອັງຄານມື້ນີ້ວ່າ ຕົນໄດ້ເລີ້ມຄືນ “ການປະຕິບັດງານແບບປົກກະ ຕິ” ທີ່ໂຮງໄຟຟ້າໃຫຍ່ນິວເຄລຍ Yongbyon ແລະເຕືອນວ່າ ຕົນພ້ອມແລ້ວທີ່ຈະນຳໃຊ້ອາວຸດ ນິວເຄລຍກັບສະຫະລັດ ໃນທຸກເມື່ອໄດ້ ຄວາມເຫັນດັ່ງກ່າວ ໄດ້ພິມເຜີຍແຜ່ ໂດຍອົງການຂ່າວຂອງສູນກາງ ຫຼື KCNA ຂອງເກົາຫລີເໜືອ ຊຶ່ງມີຂຶ້ນໃນຂະນະທີ່ Pyongyang ກໍໄດ້ຂົ່ມຂູ່ ທີ່ຈະໃຊ້ລູກສອນໄຟຂີປະນາວຸດ ທີ່ຖືກຫ້າມນັ້ນ ເພື່ອສົ່ງດາວທຽມພະຍາກອນອາກາດ ຂຶ້ນສູ່ວົງໂຄຈອນ ການຂົ່ມຂູ່ທີ່ວ່ານີ້ ແມ່ນການກັບຄືນໄປສູ່ການໃຊ້ສຳນວນໂວຫານແບບເປັນສັດຕູ ຊຶ່ງມັກມີ ການນຳໃຊ້ເລື້ອຍໆໂດຍເກົາຫຼີເໜືອໃນຄວາມພະຍາຍາມເພື່ອໃຫ້ມີການຜ່ອນຜັນທາງດ້ານ ການເມືອງຈາກເກົາຫຼີໃຕ້ແລະສະຫະລັດ ສອງປະເທດ ຄູ່ປໍລະປັກທີ່ສຳຄັນ ອົງການຂ່າວຂອງສູນກາງ KCNA ລາຍງານວ່າ “ສະຖານທີ່ນິວເຄລຍ ໃນ Yongbyon ທີ່ຮວມທັງບ່ອນກັ່ນທາດຢູເຣນຽມ ແລະເຕົາແຍກ 5 ເມກາວັດນັ້ນ ໄດ້ມີການຈັດແຈງ ປ່ຽນ ແປງ ຫຼືບໍ່ກໍປັບປ່ຽນ ແລະພວກເຂົາກໍໄດ້ເລີ້ມປະຕິງານແບບປົກກະຕິ ” Yongbyon ແມ່ນສູນກາງຜະລິດວັດຖຸຕ່າງໆ ທີ່ໃຊ້ໃນການທົດລອງນິວເຄລຍຂອງເກົາຫຼີ ເໜືອ 3 ຄັ້ງ ສູນກາງດັ່ງກ່າວ ໄດ້ຖືກປິດລົງ ໃນປີ 2007 ຊຶ່ງເປັນພາກສ່ວນນຶ່ງຂອງຂໍ້ຕົກລົງກັບສະຫະລັດ ແຕ່ບາງສ່ວນນັ້ນແມ່ນໄດ້ເລີ້ມເປີດໃຊ້ຄືນໃນເວລາຕໍ່ມາ ການປະກາດ ດັ່ງກ່າວນີ້ ແມ່ນຈະຖືກປະນາມຈາກທາງສະຫະລັດແລະກຸ່ມພັນທະມິດ ຢ່າງແນ່ນອນ ຊຶ່ງເຫັນວ່າ ມັນເປັນເປົ້າໝາຍຂອງໂຄງການນິວເຄລຍແລະລູກສອນໄຟຂີປະນາວຸດ ເກົາຫຼີໃຕ້ ໄດ້ເຕືອນໃນວັນອັງຄານມື້ນີ້ ຕໍ່ເກົາຫຼີເໜືອ ກ່ຽວກັບການທົດລອງສົ່ງຈະຫຼວດ ໄລຍະໄກນຶ່ງມື້ຫຼັງຈາກ Pyongyang ໃຫ້ຮ່ອງຮອຍວ່າຕົນຈະທົດລອງຈະຫຼວດໃນລະ ຫວ່າງ ວັນຄົບຮອບທາງການເມືອງ ໃນເດືອນໜ້ານີ້